Aghaue veg

She lus nieunagh ee aghaue veg (Cicuta virosa).  She lus sheer-vio lussagh t'ayn, wheesh as 2 veader er yrjid.  Ta gish reaey, banglaneagh eck.  T'ad follym as rimmeigagh; ta un eddin rea oc as ny çheuyn elley cruinn.  Ta duillagyn maylartey feeacklagh tree-'edjagagh eck, as blaaghyn beggey baney ayns dhossan gollrish fascaidagh.  T'ee gaase ayns lheeanntyn fliughey, rish stroanyn, as ayns buill 'liughey elley.  Ta beamyn drigey magh fliughid ooillagh buigh.  Ta fraueyn baney moylagh eck.

T'ee ry-akin 'syn Europey hwoaie as meanagh, 'syn Aishey hwoaie as 'syn Americkey Hwoaie heear-hwoaie.  

Nieu

Ta cicutoxin 'sy lus, as ish boirey er obbraghyn y chorys nearag meanagh.  Da deiney, t'eh cur orrin çhingys gailley, skeahrey as pian boldagh, roish oor ny lurg ee.  Ta craaghyn as teaymyn myrgeddin ny keayrtyn.  She'n fraue y rheynn smoo nieunagh j'ee, as ta meer dy liooar dy varroo.  Da beiyn, vees 60 gramme marroo keyrrey as 230 gramme marroo cabbyl.  Er y fa dy vel ny cowraghyn soiagh orroo dy tappee, ta lheeys gyn raah dy cadjin.

 Kianglaghyn magh 
 Ancient Poisons

 Imraaghyn 

Ronney:Apioideae
Ronney:Blaanid yn Oarpey
Ronney:Blaanid yn Aishey hempreilagh
Ronney:Blaanid ny Himalayaghyn Heear
Ronney:Blaanid Alaska
Ronney:Blaanid y Chanadey
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus